
ODRŽANA JE ŠESNAESTA SJEDNICA OPĆINSKOG VIJEĆA RADOBOJ 


U OPĆINSKOM PRORAČUNU SVE MANJE SREDSTAVA 


U Radoboju je 27. lipnja održana 16. 
sjednica Općinskog vijeća. Središnja 
točka dnevnog reda bila je Donošenje 
odluke o godišnjem obračunu proraču- 
na općine Radoboj za 2010. godinu. 


Planirani prihodi u 2010. godini 
ostvareni su 81,71% ili u ukupnom 
iznosu od 7. 877.000 kuna. Rashodi su 
realizirani sa 87,86% od plana i iznosili 
su 8.512.000 kuna, pa je općina poslo- 
vanje za 2010. godinu završila s manj- 
kom od 635.00 kuna. 


Obrazlažući takvo stanje načelnik 
Anđelko Topolovec naglasio je kako 
je neostvarivanju planiranih prihoda 
najviše pridonijela odluka Vlade o pro- 
mjeni porezne politike koja je stupila 


na snagu 1. srpnja 2010. bez ikakvih 
naznaka i upozorenja, a do tada su rea- 
lizirani programi koji bi bili odloženi da 
se na vrijeme znalo što će Vlada učiniti 
sredinom godine. Sudjelujući u raspra- 
vi, predstavnik HDZ-a Zdenko Vidović, 
naglasio je da su članovi kluba HDZ-a i 
prilikom donošenja proračuna upozo- 
ravali na mogućnost da se planirani pri- 
hodi neće ostvariti, ali ih se nije slušalo, 
pa zbog toga neće podržati donošenje 
odluke. 

Predsjednik Općinskog vijeća Alojz 
Sajko konstatirao je da se jedino priho- 
di općine koje uplaćuju građani dobro 
ostvaruju i zbog toga je zahvalio svima 
koji unatoč teškoćama ispunjavaju svo- 


je obveze prema Općini. Kao što su i na- 
javili, članovi Kluba HDZ-a nisu glasali za 
donošenje odluke pa je ona izglasana 
većinom od 8 glasova za i 4 protiv. 

Vijećnici iz redova HDZ-a imali su i 
primjedbu na sastav Povjerenstva za 
davanje koncesije za obavljanje dimnja- 
čarskih usluga i usluga prijevoza pokoj- 
nika. Nakon kraće stanke predložili su 
člana iz svojih redova što je jednoglasno 
prihvaćeno. Povjerenstvo će raspisati 
natječaj za obavljanje navedenih usluga 
i predložiti Općinskom vijeću najpovolj- 
nijeg ponuđača. 

Kao i obično, vijećnici su iskoristili 
priliku da postavljaju pitanja. Tako je ak- 
tualizirano pitanje uređenja pojedinih 
dionica seoskih puteva nakon čega je 
zaključeno da će se razmotriti stanje na 
terenu i nakon toga pristupiti izvođenju 
potrebnih radova. (vir) 


Suzbijanje nezakonitog lova na području djelovanja 
Lovačkog društva ,Strahinjčica“ Radoboj 


NEZAKONITI LOV - KAZNENO DJELO 


Na 3. sjednici izvršnog odbora LD ,Strahinjčica“ Radoboj 
u srijedu, 15.lipnja 2011. godine, u lovačkoj kućici ,Malogor- 
ski“ u Radoboju načelnik PP Krapina, Ivan Poljak održao je 
predavanje o strategiji suzbijanja nezakonitog lova odnosno 
krivolova na našim područjima. 


,Budući da oduvijek njegujemo dobre odnose s polici- 
jom, a problem nezakonitog lova na području našeg lovišta 
može se riješiti jedino kvalitetnom suradnjom između člano- 
va lovačkog društva i policijskih službenika, tema sjednice je 
usmjerena prema isticanju rješenja ovog problema od strane 
načelnika Ivana Poljaka “ istaknuo je predsjednik LD ,Stra- 
hinjčica“ Radoboj, Vladimir Vidović. 

Lovačko društvo ,Strahinjčica“ koje djeluje na području 
lovišta u Radoboju i Jazvinama te Gornjoj i Donjoj Šemnici, 
susreće se s povećanim brojem slučajeva pronalaska lešina 
visoke i niske divljači kao posljedice nezakonitog lova, po- 
gotovo noćnog krivolova. Na području svakog lovišta djeluje 
po nekoliko pojedinaca ili skupina krivolovaca što rezultira 
godišnjim odstrjelom divljači brojčano većim nego što ga 
obave lovci koji to čine prema propisanom godišnjem ras- 
poredu. Motivi sudjelovanja u nezakonitom lovu su različiti — 
dobivanje mesa divljači za hranu ili pak za prodaju, dok neki 
to čine iz puke obijesti i ostavljaju ranjene životinje da uginu 
na mjestu odstrjela. 

.Da bi se nekome moglo dokazati sudjelovanje u neza- 
konitom lovu, potrebno je imati nužne elemente kako za 
prekršajno tako i za kazneno gonjenje“ započeo je svoje 
izlaganje načelnik Ivan Poljak. ,U prikupljanju tih elemenata 
najznačajniju ulogu u okviru lovačkih društava imaju lovo- 
čuvari“. Lovočuvar ima prema Zakonu o lovstvu ovlaštenje 
da utvrdi identitet svake osobe koja lovi divljač ili se kreće u 
lovištu sa sredstvima prikladnim za lov divljači te može pri- 
vremeno oduzeti sredstva upotrijebljena ili namijenjena za 


Sudionici sjednice Izvršnog odbora Lovačkog društva «Strahinjčica» 


lov i ulovljenu divljač i njezine dijelove ako je lov ili kretanje 
u lovištu izvršeno protivno odredbama Zakona. Načelnik je 
naglasio kako je nužno da se to u praksi primjenjuje. Tako- 
đer, lovočuvari redovito prikupljaju podatke o lovu i stanju 
lovišta te obavještavaju Predsjednika lovačkog društva i poli- 
cijskog službenika zaduženog za određeno lovište. Praksa je 
da se nakon dojave spoznaje o održavanju nezakonitog lova 
formiraju grupe lovaca i policijskih službenika koje djeluju na 
terenu uspješno pronalazeći osobe u radnjama nezakonitog 
lova. Prema tome, cjelokupna strategija suzbijanja nezako- 
nitog lova iziskuje angažman i sinergiju djelovanja lovačkih 
društava i policije, naglasio je načelnik Ivan Poljak. 

Pojačan obilazak lovišta, dojava spoznaja o nezakonitom 
lovu policijskim službenicima te unaprijed planirane akcije 
lovočuvara i policijskih službenika, neke su od mjera i aktiv- 
nosti koje su se pokazale vrlo učinkovitim načinom suzbija- 
nja nezakonitog lova. Dobro razvijena interna komunikacija 
između članova lovačkog društva i policije te zajednički na- 
pori u pripremnim radnjama dobar su put prema prevenciji i 
suzbijanju tog važnog problema kako za održivost prirodne 
ravnoteže tako i za cijelu zajednicu. Ivana Vidović 

DOBROVOLJNO VATROGASNO DRUŠTVO GORNJA ŠEMNICA OBILJEŽILO ŠEZDESET GODINA RADA 


U subotu 14. svibnja 2011. DVD 
Gornja Šemnica obilježilo je 60 godina 
uspješnog djelovanja. Na prigodnoj pro- 
slavi uz domaćine se okupilo 60 uzvanika 
iz 22 vatrogasne organizacije. Posebno su 
kao gosti na svečanosti pozdravljeni: An- 
đelko Topolovec, načelnik općine Rado- 
boj, Boris Uhernik, zamjenik predsjednika 
Vatrogasne zajednice Krapinsko-zagor- 
ske županije, Franjo Prišćan, zapovjednik 
Vatrogasne zajednice Grada Zaprešića, 
predstavnici — Prostovoljnog = gasilskog 
društva Pristava pri Mestinju te predstav- 
nici 14 dobrovoljnih vatrogasnih društa- 
va iz naše Županije. 

Svečanost je započela kratkim mimo- 
hodom kroz centar Gornje Šemnice do 
vatrogasnog doma gdje su sve sudionike 
pozdravili pucnjavom članovi kuburaške 
udruge «Vinivrhska kubura». 


Svečanost je iskorištena i za blagoslov 
terenskog vozila UNIMOG 435 sa 1300 
litara vode koje je nabavljeno prošle go- 
dine. Blagoslov su obavili vlč. Domagoj 
Vuletić, župnik Župe Mihovljan i vlč. Ivica 
Bračun, župnik Župe Radoboj. Cijeli pro- 
gram upotpunila je svojim nastupom li- 
mena glazba iz Radoboja. Svoj doprinos 
proslavi dali su i učenici OŠ Side Košutić 
Područne škole Gornja Šemnica nastu- 
pom prije svečane sjednice i izložbom s 
temom vatrogastva. 


hn 


Župnici iz Mihovljana i Radoboja blagoslovili 
su vatrogasno vozilo. Područje na kojem dje- 
luje DVD Gornja Šemnica podjeljeno je, nai- 
me, između mihovljanske i radobojske župe. 


Na samoj svečanoj sjed- 
nici nazočni su upoznati sa 
poviješću društva koje je 
osnovano 20. travnja 1951. 
godine. U osnivačkom od- 
boru bili su: Josip Macan, 
predsjednik, Petar Biškup, 
Ivan Oraić, zapovjednik, Jo- 
sip Veseljak, Stjepan Herak i 
Viktor Dugina. Spremište za 
vatrogasnu opremu bilo je u 
jednoj prostoriji škole, a va- 
trogasni dom je građen od 1978. godine 
kada je predsjednik bio Vjekoslav Košutić, 
a proširen je 1997. godine kada je pred- 
sjednik bio Branko Risek, a zapovjednik 
Marijan Oraić. 

Prvo vatrogasno vozilo kupljeno je 
1978. godine, bio je to kombi IMV, dok 
je navalno vozilo TAM 5500 nabavljeno 
2001. godine. Bio je to «dobri stari dajc» 
s duplom kabinom za prijevoz 7 vatro- 
gasaca, pumpom i rezervoarom za vodu 
zapremnine 2.400 litara. Bilo je to ujedno 
i prvo vatrogasno vozilo s vodom na po- 
dručju općine Radoboj. Vozilo je nabav- 
ljeno susretljivošću Prostovoljnog gasil- 
skog društva Pristava pri Mestinju s kojim 
se i danas dobro surađuje. S tim vozilom 
su vatrogasci bili angažirani i u zaštiti od 
požara na otoku Lastovu. 

Operativna postrojba danas broji 15 
mladih, osposobljenih i liječnički pre- 
gledanih vatrogasaca od kojih su trojica 
prošli obuku za pripadnike državne inter- 
vencijske postrojbe. Operativni rad do- 
brovoljnog vatrogasnog društva moguć 
je jer imaju kombi vozilo s ugrađenom vi- 
sokotlačnom pumpom i rezervoarom od 
600 litara te terensko vozilo sa 1300 litara 
vode, poznato kao šumsko vozilo koje je 
opremljeno uz pomoć Državne uprave za 
zaštitu i spašavanje. Vozilo je prikladno za 
gašenje požara na brdovitom i teško pri- 
stupačnom terenu. 

DVD Gornja Šemnica u svom članstvu 
danas ima tridesetoro djece, što je s ob- 
zirom na malu sredinu, veliki broj. Djeca 
su sudjelovala na natjecanjima 2009. 
godine kada su nagrađena ljetovanjem 


PREDAVANJE O ZELENOJ REZIDBI 


vri bradati 


pra, > rate pr TI 
Na svečanosti su 


se predstavili i Vinivrhski kuburaši 


u Kampu hrvatske vatrogasne mladeži 
i Fažani. Tada su u organizaciji prijevoza 
puno pomogla dobrovoljna vatrogasna 
društva iz Đurmanca i Gornjeg Jesenja. 


Svečanosti su bile nazočne i neke 
članice ženske A ekipe koja je osvojila 3. 
mjesto na županijskom natjecanju 1999. 
godine. Uz to jedna ekipa DVD- a Gornja 
Šemnica sudjelovala je 2000. godine na 
državnom natjecanju u Varaždinu. 


Kao što je to uobičajeno na svečanoj 
su sjednici uručena brojna priznanja za- 
služnim članovima. Tako je Spomenicu 
za 10 godina u vatrogastvu dobila Jelena 
Veseljak, Spomenicu za 30 godina dobili 
su Antun Herak i Damir Oraić, za 40 godi- 
na Branko Risek, za 50 godina Mijo Gro- 
botek i Slavko Biškup, a Spomenicu za 60 
godina primio je August Dugina. Stjepan 
Šemnički dobio je Srebrnu vatrogasnu 
plamenicu, a Dragutin Veseljakbrončanu. 
Spomenicu vatrogasni veteran dobio je 
Petar Herak. Brončana vatrogasna meda- 
lja pripala je Dragutinu Veseljaku, srebrna 
Marijanu Lovrenčiću, a zlatna Branku Ri- 
seku. (S. Grobotek) 


Udruga vinogradara sv. 
Martin organizirala je za 
svoje članove i sve zaintere- 
sirane predavanje o zelenoj 
rezidbi u vinogradima. Dr. 
Marko Kaleger s Agronom- 
skog fakulteta u Zagrebu 
održao je predavanje u 
vinogradu — predsjednika 
udruge Josipa Draganića u 
Platima. Posao zelene re- 
zidbe važan je isto kao i re- 
zidba vinograda u proljeće, 
a sastoji se od tri faze; u pr- 


voj fazi vršimo pljevljenje, 
odnosno = odstranjivanje 
nerodnih mladica, odno- 
sno onih koje nam sljedeće 
godine ne trebaju za rez. 
Nakon _ pljevljenja odstra- 
njujemo donje listove kako 
bi grozdovi koji se formiraju 
dobili više svjetlosti i zraka. 
Time je olakšano prskanje i 
onemogućen razvoj bolesti. 

Treća faza je vršikanje 
ili odrezivanje vrhova mla- 
dica kako bi se zaustavilo 


nepotrebno kolanje sokova 
i hranjivih tvari u vršne dije- 
love mladica koje nam nisu 
potrebne. Pravovremenim 
obavljanjem tih radova 
sprečavamo razvoj bolesti 
u vinogradima, štedimo 
na upotrebi zaštitnih sred- 
stava i trsove održavamo 
u dobroj kondiciji kako bi 
u jesen donijeli kvalitetan 
rod. Uz predavanje održana 
je i prezentacija prirodnih 
gnojiva biogren. 


da 

SREDINOM KOLOVOZA 201 1. NAVRŠAVA SE PETNAEST GODINA OD KAD JE UPRAVITELJ RADOBOJSKE ŽUPE 


VELEČASNI IVICA BRAČUN. 


Iz popisa crkava Zagrebačke nadbi- 
skupije koji datira iz 1334. godine vidlji- 
vo je da se spominje i Župa Radoboj. To 
je ujedno i prvi pisani, do sada poznati, 
dokument u kojem se spominje Radoboj 
kao geografsko utvrđeno naselje, koje 
ima svoju Župu. Tijekom tih 677 godina 
u Župi Presvetog Trojstva Radoboj izmi- 
jenilo se više stotina svećenika. Neki su 
se tu zadržali desetljećima, a neki tek 
nekoliko mjeseci. 19. kolovoza 1996. go- 
dine radobojsku Župu preuzima veleča- 
sni IVICA BRAČUN. Svojim dolaskom u 
Radoboj novi župnik svojim izjavama i 
djelima izaziva različite reakcije vjernika. 
Kao njegove prve korake treba naglasi- 
ti uspostavu kontakata sa župljanima i 
stvaranje uvjeta za normalno djelovanje- 
zapuštene crkvene zajednice u Radoboju. 
Novi župnik tako uklanja stabla crnogori- 
ce i divljeg kestena oko Župnog dvora i 
crkvenih objekata. Bilo je onih koji su ga 
uspoređivali sa tada poznatim iscjelite- 
ljem Prokićem koji je bio poznat po tome 
što je zagovarao uništenje crnogorice, a 
pojedinci iz Radoboja svoje su nezado- 
voljstvo postupcima novog župnika izra- 
zili i prijavljivanjem njegovih postupaka 
kao nedopustiv čin na Kaptol. No župnik 
Bračun imao je za svoje poteze uvjerlji- 
ve argumente. Sjena drveća sprječavala 
je isparavanje vlage i stoljetni objekti su 
zbog toga propadali. U narednim će se 
godinama ta tvrdnja pokazati kao vrlo 
opravdana. Svojim dolaskom u Radoboj 
svećenik Bračun ukida neke tradicionalne 
navike vjernika i uvodi neke nove, a naj- 
više truda od prvog dana ulaže na planu 
obnove crkvenih objekata. Zahvaljujući 
spremnosti i mogućnostima određenog 
broja privatnih poduzetnika prilazi se 
tako sanaciji Župnog dvora, uređuju se 
kapele u Radoboju i Lepajcima, obnavlja 
se zdanje sv. Jakov, grade se nove kapele 
i uređuju se brojna raspela na području 
cijele Župe. Na red dolazi i kompletno 
uređenje Župne crkve, a za sve to treba 
mnogo organizacijskih sposobnosti, no- 
vaca i dobrih planova. 


Sve to bio je povod da zamolimo veli- 
časnog Ivicu Bračuna za razgovor nakon 
kojeg je nastao i ovaj pisani dokument o 
njegovih petnaest godina u Radoboju. 


Župnik vlč. Ivica |Bračunjnajizlasku iz 
obnovljene crkvelPresvetog Trojstva: 


OBNOVA KAPELICA, ŽUPNE CRKVE 
I ZUPNOG DVORA 


Kapela Majke Božje Lurdske dobila je 
također novi krov i fasadu te uređen okoliš. 


Radobojsko jesejanski list: Kada 
ste 19. kolovoza 1996. godine stigli u Ra- 
doboj kao novi župnik, upravitelj Župe, 
niste bili oduševljeni zatečenim stanjem. 
Crkveni objekti bili su u lošem stanju, 
izloženi propadanju od utjecaja vlage, a 
ni stanje duha među vjernicima nije bilo 
baš najbolje. Što ste prvo učinili kako bi 
stvari krenule na bolje? 


VIč. Ivica Bračun: U Radoboj sam 
došao s područja koje je pet godina bilo 
na prvoj crti obrane Hrvatske. Bio sam, 
naime, župnik na karlovačkom području 
gdje su životi ljudi bili ugroženi svaki dan. 
Dolazak u Radoboj za mene je bila zbog 
toga velika promjena. Međutim, nakon 
preuzimanja Župe shvatio sam da stanje 
nije najbolje. Jednostavno rečeno, Župa 
je u svakom pogledu bila dosta zapušte- 
na. Shvatio sam da samo aktivnim nastu- 
pom i poduzimanjem konkretnih akcija 
mogu stanje popraviti. Osnovni problem 
bio je taj što su gotovo svi objekti u gra- 
đevinskom smislu bili u kritičnom stanju. 
Vlaga je činila svoje, stoljetni zidovi crkve- 
nih zdanja sve su više propadali i hitno 
je trebalo nešto poduzeti. Prvo što sam 
primijetio bilo je da drveće oko crkvenih 
objekata sprječava isparavanje vlage i da 
ga treba ukloniti. Počelo je tako rušenje 
crnogorice i drugog drveća oko Župnog 
dvora i kapelica u Velikoj Vesi i Radoboju. 
Na taj potez bilo je dosta prigovora, poje- 
dinci su podnosili i prijave da uništavam 
prirodu, no kasnije se pokazalo da je to 
bio dobar potez. Mjesto boravka župni- 
ka, Župni dvor, bio je u vrlo lošem sta- 
nju, krov je prokišnjavao, vlaga je mnogo 
toga uništila u unutrašnjosti i tu je prvo 
trebalo nešto učiniti. Zahvaljujući spre- 
mnosti pojedinaca da daju svoj doprinos 
sanaciji, 1997. godine krenuli smo u sani- 
ranje zgrade. Kompletno je promijenjeno 
krovište i dijelom je uređena unutrašnjost 
Župnog dvora. Tu su veliki doprinos dali 
radobojski poduzetnik Josip Poljak sa 


svojom firmom Medvedgrad -invest izvo- 
deći sve potrebne radove, a kod rušenja 
starog krova značajnu su ulogu imali i 
radobojski vatrogasci. Sve u svemu izve- 
dena je drenaža, kako bi se spriječilo dje- 
lovanje vlage i postavljeno je novo kro- 
vište. Vrijednost radova procjenjena je na 
oko 20.000 eura. 


Radobojsko jesejanske list: Crkveni 
objekat crkva, odnosno kapela, sv. Jakova 
uništavan je od Drugog svjetskog rata. 
Ovo zdanje danas je spomenik kulture 
nulte kategorije i ulažu se veliki napori 
da se spasi od propadanja. Godinama se 
prije Vašeg dolaska u Radoboj nastojalo 
nešto učiniti, prikupljana su i određena 
sredstva, pomagali su pojedinci i s tornja 
sv. Jakova ponovno su se oglasila zvona. 
Što je sve do sada učinjeno i koliko je 
sredstava za to utrošeno? 


VIč. Ivica Bračun: Bez odlučnosti 
pojedinaca, a kasnije i pomoći hrvatske 
države, ne bi bilo moguće učiniti što je 
učinjeno. Početkom devedesetih godina 
obnovljen je toranj i krovište tako da su 
na Uskrs 2001. godine posvećena nova 
zvona. Obavljaju se radovi na ugradnji 
novih prozorskih okvira, gradi se stepeni- 
šte u zvoniku, postavljena je nadstrešnica 
iznad ulaznih vratiju, saniraju se vanjski 
zidovi. Kako u svim akcijama, tako su se 
i kod obnove crkve sv. Jakova posebno 
istakli određeni pojedinci. Uz ispriku ako 
nekoga ne spomenem navodim imena 
Vjekoslav Lenard, Andrija Rukav, Mijo 
Gradečak. Do sada je izvedeno radova u 
vrijednosti od 200.000 eura. Uz radove 
na kapeli sv. Jakov obavljeni su radovi na 
zaštiti kapele Majke Božje Lurdske u Ra- 
doboju i kapele u Lepajcima.Tu valja spo- 
menuti veliki doprinos župljana, a poseb- 
no Josipa Poljaka i Dragutina Kokovića te 
Grada Krapine kada se radi o kapeli u Le- 
pajcima. Uz obnovu starih objekata kod 
kojih je osnovni cilj bio ukloniti uzroke 
vlažnosti, dakle provesti solidne drenaže 
i obnoviti krovišta, vjernici su uz pomoć 
i sugestiju župnika obnovili brojna ras- 


Uz blagdan sv. Florjana župnik I.-Bračun 
svake godine služi sv. Misu za vatrogasce. 

Barokno zdanje crkve sv. Jakova obnavlja se godinama i još uvijek treba 
mnogo truda i novaca. Obnovljen ji je pored ostalog zvo j 
ponovno nakon niza godina čuju crkvena zvona, - 
a svake godine na Uskrsni ponedjeljak kod sv. 


VIč. Ivica Bra- 
čun: Župna crkva 
Presvetog = Trojstva 


Uz ostalo uređenje unutrašnjosti Župne crkve 
restauriraju se i oltari. 


pela i izgradili nove manje kapelice. Spo- 
menimo lokacije kao što su Lopatice, Ra- 
dobojsko Strahinje, Radobojski Orehovec, 
Radobojski Kraljevec, Radobojski Bregi, 
Gornja Šemnica, Gorjani i Radoboj. Kod 
toga su se posebno angažirale obitelji An- 
tuna i Ladislava Fruka, Dragutina Gerića, 
Slavka Dunaja, Ladislava Rihtara, zatim 
obitelji Potočki kod Vence, Heraki u Gor- 
njoj Šemnici,Tuški u Kraljevcu te Tončeka 
Vidovića prilikom izgradnje kapele iznad 
Vidovića na Radobojskim Bregima, Josipa 
Poljaka izR. Brega te obitelj Sitar koja je za- 
služna za uređenje sakralnog objekta kod 
Ruke. Samo vrijednost obavljenih radova 
i utrošenog materijala za obnovu kapela 
u Radoboju i Lepajcima premašuje iznos 
od 150.000 eura. Ima međutim jedan za 
sada nerješiv problem. Svo zemljište oko 
crkve sv. Jakova je u privatnim rukama. 
Nekada je to pripadalo Crkvi, no partizani 
su spalili zemljišne knjige iz kojih bi to bilo 
vidljivo. To nije pedesetih godina smetalo 
komunističke vlasti da zemljište dodijele 
privatnim osobama. Nastojimo taj pro- 
blem riješiti, no malo toga ovisi o nama. 


Radobojsko jesejanski list: No naj- 
veća aktivnost odvijala se i još se uvijek 
odvija na i oko zdanja Župne crkve u Ra- 
doboju. Što je do sada učinjeno i što još 
treba. 


smještena je u nizini 
što uvjetuje velike 
teškoće oko rješava- 
nja pitanja vlažnosti. 
Pristupilo se stoga 
najprije sveobuhvat- 
noj drenaži terena 
oko crkve. Iskopani 
su brojni kanali, nasi- 
pano mnogo kubika 
kamenog materijala 
i po svemu sudeći 
problem je uspješno riješen. Dokaz kako 
je to bio zahtjevan zadatak je i taj što na 
odvodnom kanalu na zapadnom dijelu 
crkvenog dvorišta neprekidno teče voda. 
Drenaža je izvedena i u samoj crkvi gdje je 
postavljen novi pod, a sama unutrašnjost 
je sanirana popravkom žbuke i krečenjem 
te je uglavnom zamijenjen inventar, a na- 
bavljene su i nove orgulje. Obnovljena su 
i dva oltara, dok obnova glavnog oltara 
tek slijedi. Kada dodamo potpunu zamje- 
nu krovišta, uvođenje plinskog grijanja i 
novih elektro instalacija vidimo da se uči- 
nilo mnogo,ali i to da još uvijek ima dosta 
posla. Spomenut ću tako uređenje okvira 
prozora s vanjske strane, rekonstrukciju 
prilaza crkvi s ciljem da i invalidi u kolici- 
ma mogu bez poteškoća ući u samu crkvu 
te kompletno uređenje okoliša. Do sada je 
samo za sanaciju i uređenje Župne crkve 
trebalo osigurati 1.200.000 eura. 


Radobojsko jesejanski list: U 
Radoboj ste prije petnaest godina 
došli uz ne baš najbolje mišljenje o 
ljudima tog kraja. Bilo je i nezgodnih 
usporedbi. Sada je to prošlost. Jeste 
li u međuvremenu promijenili mi- 
šljenje i kako ocjenjujete suradnju sa 
općinskom vlašću? 

VIč. Ivica Bračun: Kada dolazite 
u novu sredinu normalno je da se i 
informirate o tome što vas tu očeku- 
je. Možda neke informacije i nisu bile 
najbolje, ali mislim da se za proteklih 


Jakova se okupi više stotina vjernika iz radobojske 
i susjednih župa. : 


petnaest godina nije mnogo toga promi- 
jenilo u glavama ljudi. Poruka vjernicima: 
dolazite u crkvu češće i u što većem broju. 
Općina godišnje Župi iz Proračuna dodje- 
ljuje oko 50.000 kuna što je samo simbo- 
lična cifra u odnosu na naprijed spome- 
nute. Takav odnos obrazlažu tvrdnjom da 
nema novaca. Mislim da ga ima jer se za 
druge potrebe, sport na primjer, iz pro- 
računa izdvaja i osam puta više nego za 
Župu. Inače suradnja sa udrugama gra- 
đana je dobra, vatrogasci, vinogradari, 
lovci i drugi traže služenje misa prigodom 
njihovih blagdana, a nisu ni rijetki pozivi 
za blagoslov njihovih prostora, usjeva ili 
opreme. 


Radobojsko jesejanski list: Hva- 
la Vam na ovom razgovoru, čestitke na 
uspješnih petnaest godina u Radoboju 
i još mnogo uspješnih godina na planu 
duhovne i druge obnove vjernika i Župe 
diti. Trojstva Radoboj. (vir) 


'primanji Sakramenata mladi 
seuglavnom okuploju ispred Župnog dvora i u 
procesiji. uz svojetoditelje idrugevjernike krenu 
“U ciRvu. Ww jetakoi T prigodom ovogodišnje prve 
—& 


OD DESINIĆA DO RADOBOJA 


Svećenik Ivica Bračun služio je prvu misu u Desiniću 1985. 
godine. Imenovan je potom kapelanom u župi Pušča, da bi po- 
tom bio kapelan u Svetoj Nedjelji. Odlazi potom na karlovačko 
područje, gdje je najprije kapelan u župi Dubec, a zatim u župi 
Sv. Josipa. Prvo mjesto župnika ima u Završju Nepretičkom u 
Župi Uznesenja sv. Križa. Za vrijeme Domovinskog rata sve do 
dolaska u Radoboj 1996. godine boravi i obavlja svećeničku 
dužnost praktički na prvoj crti bojišnice i daje veliki doprinos 
obrani Hrvatske. 

Po dolasku u Radoboj uz svećeničke obveze jedno vrijeme 
predaje vjeronauk u OŠ Side Košutić Radoboj. Novi zakoni Re- 
publike Hrvatske donose i nove dužnosti svećenicima, pa se 
tako sklapanje braka u crkvi priznaje i kao svjetovno, što izi- 
skuje dodatnu administraciju. 

No sadašnjeg radobojskog župnika možete vidjeti i kao 
vozača traktora, kao radnika na održavanju zelenih površi- 
na i obavljanju raznih drugih poslova. Starije vjernice bile su 
iznenađene kada bi svog župnika vidjele u kratkim hlačama i 
natikačama kako odlazi u dućan ili na šetnju. No s vremenom 
je to postalo normalno, a župnik Bračun sve to prati svojim za- 


nimljivim dosjetkama i komentarima. Organizirao je Crkveni 
pjevački zbor, a vjernike u više navrata godišnje vodi na hodo- 
čašća od Marije Bistrice, Trsata i drugih svetišta pa sve do Me- 
đugorja. U vrijeme njegovog upravljanja radobojskom župom 
postavljene su postaje Križnog puta od «Svetog zdenčeka « do 
kapele Majke Božje Lurdske, a uveo je i praksu da se na Veliki 
petak Križni put vodi od nekog sakralnog objekta u Župi do 
crkve u Radoboju. No, stariji se s nostalgijom sjećaju nedjeljnih 
večernjih misa «večernjica», kako su ih zvali, jer mnogo je po- 
znanstava sklopljeno ljubavnih priča nastalo upravo nakon tih 
nedjeljnih večernjih misa. Mladići su tada dolazili u crkvu jer su 
nakon «večernjice» imali priliku svoje simpatije pratiti do nji- 
hovih zaseoka, a nemali broj takvih veza završio je sklapanjem 
braka. No vremena su se promijenila, «večernjica» više nema, 
ali nema mjesta za preveliku žalost za prošlošću. Zaključno, iza 
petnaest godina obavljanja svećeničke dužnosti u Radoboju, 
velečasni Ivica Bračun, kao i vjernici Župe radobojske, mogu 
biti ponosni na ono što je učinjeno, jer se takvim rezultatom 
može pohvaliti samo mali broj svećenika koji su u proteklih 
677 godina bili na čelu ove Župe. 


do 

RADOBOJSKI SDP-ovci NAJBOLJI NOGOMETAŠI 


Susret članova SDP-a Krapinsko-zagorske županije imao 
jeisvoj sportski dio. Mladi članovi i simpatizeri natjecali su se 
u malom nogometu, odbojci na pijesku i kartanju. 


Za sudjelovanje u malonogometnom natjecanju prijavilo 
se čak 13 ekipa. Nakon uzbudljivih susreta pobjeda je pripa- 
la ekipi SDP-a Radoboj za koju su nastupali: Mario Horvat, 
Dado Dlesk, Neven Malarić, Ivica Košutić, Luka Tušek, Filip 
Tušek, Tomislav Tušek i Mario Vidović. 


Predstavnice i predstavnici SDP-a Radoboj bili su pobjed- 
nici i u natjecanju odbojke na pijesku. 

Prvo mjesto u konkurenciji šest ekipa kod članica su osvo- 
jile: Maja Horvat, Vlatka Haldek i Mateja Topolovec, dok su 
među 4 ekipe najbolji članovi bili: Goran Jurinjak, Mario Hor- 
vat i Goran Tušek. 

Među trinaest ekipa u kartanju najbolji su bili predstavni- 
ci Gradske organizacije SDP-a Krapina: Dejan Poljak i Robert 
Jagušić. 

Prvaci su dobili nagrade: ulaznice za Terme Jezerčica, we- 
IInes, masaže i ulaznice za Terme Tuhelj. 


Cvijeće su položili i svijeće zapalili na grobnici poginulih boraca NOR-a 
na mjesnom groblju u Radoboju čelnici Zupanijske i općinske organi- 
zacije SDP-a. 


Među više stotina nazočnih, trebalo je naknadno montirati još dva ša- 
tora, najviše je bilo mladih članova SDP-a koje je s posebnim zadovolj- 
stvom posluživala članica SDP-a Radoboj i predsjednica Socijaldemo- 
kratskog foruma žena Hrvatske Dunja Špoljar. 


MIHAELOV OSKAR ZNANJA 


U subotu, 11. lipnja 2011. na svečanosti u Nacionalnoj i 
sveučilišnoj knjižnici u Zagrebu, naš Mihael i njegova mento- 
rica, učiteljica Dragica Šalković, primili su Oskare znanja. 

To je prestižna nagrada koju svake godine dodjeljuje dr- 
žavnim prvacima i njihovim _ mentorima Ministarstvo znano- 
sti, obrazovanja i športa. 

U prigodnom govoru g. Vin- 
ko Filipović, ravnatelj Agencije 
za odgoj i obrazovanje, naglasio 
je da ove godine državni prvaci 
ne dolaze samo iz škola velikih 
gradova, već su mnogi iz malih 
seoskih škola. 

Tako je, među inim, spome- 
nuo i našu školu kao primjer 
male škole iz ruralne sredine iz 
koje može kvalitetnim radom izi- 
ći državni prvak. 

Veliko je to priznanje i moti- 
vacija Mihaelu i njegovoj učite- 
ljici za još bolji rad te postizanje 
vrhunskih rezultata na natjeca- 
njima iz matematike. 

Dragica Šalković, 
učiteljica matematike 


Nakon utakmice dobro je došla i porcija graha, koji je za ekipu «Pred- 
sjedništvo i prijatelji» bio malo previše slan, jer su izgubili od Noćnih 
orlova u prvom susretu, makar su u svojem sastavu između ostalih 
imali župana, gradonačelnike Zaboka i Klanjca te načelnika općine 


Radoboj. 


U organizaciji mlade- 
ži HDZ-a općine Jesenje, 
18.06.2011. održana je DIS- 
CO VEČER 90-ih u vatro- 
gasnom domu u Gornjem 
Jesenju. Disco večer imala 
je, uz zabavu i humanitar- 
ni karakter. Naime priku- 
pljena sredstva od prodaje 
ulaznica i pića bila su nami- 
jenjena za pomoć Udruzi 
distrofičara Krapina, toč- 
nije za kupnju potrebitih 
ortopedskih  po- 
magala članovima 
Udruge. 

Najveći broj čla- 
nova dolazi upravo 
iz općine Jesenje. 
Donaciju u visini 
od 3.000,00 kuna, 
predsjednici udru- 
ge Mirjani Janžek 
i članu Antunu Šo- 


štariću, uručili su predsjed- 
nik mladeži HDZ-a Karlo 
Habjanec_ i predsjednik 
Općinskog odbora HDZ-a 
Ivan Malogorski . Ovim pu- 
tem članovi udruge zahva- 
ljuju organizatorima,  svi- 


ma koji su kupnjom karata 
i dolaskom dali svoj dopri- 
nos ovoj izuzetno vrijednoj 
donaciji, te svima koji su na 
bilo koji način doprinijeli u 
organizaciji. 

POVODOM DANA ANTIFAŠISTIČKE BORBE I DANA DRŽAVNOSTI U JAZVINAMA JE ODRŽAN TRADICIONALNI 
SUSRET ZAGORSKIH SDP-ovaca I NJIHOVIH SIMPATIZERA. 


MASOVNA PODRŠKA MLADIH POLITICI SDP-a 


Općinska organizacija SDP-a Rado- 
boj bila je domaćin 16. susreta članova 
SDP-a Krapinsko- zagorske županije. 
Susret je održan povodom Dana an- 
tifašističke borbe i Dana državnosti, a 


počeo je polaganjem cvijeća i svijeća 
na kosturnicu poginulih boraca NOR-a 
na mjesnom groblju u Radoboju. Kada 
je prije 16 godina održan prvi susret 
članova SDP-a i njihovih simpatizera 
okupilo se nekoliko desetaka «najhra- 
brijih» koji su uz rizik da budu zbog 
toga šikanirani na različite načine ipak 
željeli pokazati da su prisutni na ovim 


Tribina Hrvatske Narodne Stranke u Radoboju 


SVAKI DAN UPRAVLJANJA HDZ-a 
HRVATSKOM —OGROMNA STETA 


prostorima. Danas, šesnaest godina 
nakon toga, susretu u Jazvinama bilo 
je nazočno nekoliko stotina uglav- 
nom mladih obrazovanih ljudi koji su 
članovi SDP-a, Foruma mladih SDP-a 
ili Socijaldemokratskog foruma žena. 
Prekrasno uređen sportski prostor kod 
Područne škole pružio je višestruke 
mogućnosti druženja. Bilo je tu sport- 
skih natjecanja, zabave, razgovora 
uz jelo i piće i sve je to trajalo goto- 
vo petanaest sati. Rijetke su prilike da 
se na sportskim terenima vide župan, 
gradonačelnici i općinski načelnici ko- 


jih u Krapinsko-zagorskoj županiji nije 
malo, da predsjednica Socijaldemo- 
kratskog foruma žena Hrvatske obav- 
lja posao konobarice i nazočne poslu- 
žuje grahom i pićem, da ljudi unatoč 
svemu vide bolje sutra, koje će doći to 
prije što će se izbori održati prije. Šteta 
što se ovom susretu koji je bio posve- 
ćen i 20. godišnjici Republike Hrvatske 
nisu priključili u većem broju pripadni- 
ci ostalih političkih opcija, jer ipak je to 
bila jedina svečanost povodom Dana 
državnosti u radobojskoj općini. 


FILIPU MIKŠI PRVO MJESTO 


U subotu 18. lipnja 2011. u Osnovnoj školi Ksaver Šan- 


dor Gjalski u Zaboku održan je Međunarodni festival dje- 


U Radoboju je 6. lipnja 
2011. godine boravio va- 
raždinski župan Predrag 
Štomar. Na konferenciji 
za novinare pohvalio se 
uspjehom koji je postigla 
njegova županija time 
što je postala najkonku- 
rentnija županija u Hrvat- 
skoj. Unatoč tako dobrom 
rezultatu nije zadovoljan 
jer ti rezultati još uvijek 
nisu dovoljni da građani- 
ma pruže kvalitetu života 
kakav zaslužuju, a to je 
kvaliteta života europskih 
građana. «Vlada Republike 
Hrvatske najzaslužnija je 
za taj naš uspjeh. Zahva- 
ljujući tome što se od Vla- 
de u zadnjih osam godina 
nije dobilo nikakvih sred- 
stava, morali smo se sami 
snalaziti i truditi da podu- 
zetnicima pružimo bolje 
uvjete i da građanima po- 
većamo standard. U tome 
smo očito uspjeli pa se za- 
hvaljujemo Vladi što nam 
nije dala ništa i što smo 
zato najbolji», istaknuo je 
Štomar. Napomenuo __ je 
da od iduće Vlade očekuje 
da će vratiti dio sredstava 
koja se stvore, jer od svih 
regija ova proizvodi naj- 
više, a od središnje vlasti 
dobiva najmanje. 2007. 
godine spuštena sredstva 
općinama, gradovima i žu- 
panijama iznosila su 10,6 
%. Državna koalicija HDZ, 
HSS i HSLS potpisali su 


sporazum po kojem je taj 
postotak trebao porasti na 
20% proračunskih sredsta- 
va, no 2011. gradovi, op- 
ćine i županije dobivaju 
manje od 9%. Tako sadaš- 
nja koalicija provodi svoja 
obećanja. Za usporedbu s 
Europskom unijom treba 
navesti činjenicu da tamo 
decentralizirana sredstva 
iznose više od 25%. «Na- 
dam se da će čim prije biti 
izbori, jer svakim daljnjim 
upravljanjem HDZ-a stva- 
ra se ogromna šteta za 
Hrvatsku», zaključio je Pre- 
drag Štomar. 

Na stanje u Općini Ra- 
doboj osvrnuo se načelnik 
Anđelko Topolovec. Op- 
ćina Radoboj izgubila je 
od 1. srpnja do kraja 2010. 
700.000 kuna te 300.000 
kuna ugovorenih _aran- 
žmana s Vladom koji nisu 
ispoštovani. Izvorni prihod 
Općine iznosi 5.300.000 
kuna a zbog krize on se 
ove godine smanjio na 
četvrtinu , «što je dokaz 
uspješnog i velikog rada 
sadašnje Vlade». 

Na tribini za građane 
varaždinski župan govorio 
je na temu «Zašto izbori», 
a o budućnosti hrvatske 
poljoprivrede u Europskoj 
uniji govorio je pročelnik u 
Krapinsko-zagorskoj župa- 
niji Luka Čuljak. (M. P) 


ce i mladeži pod nazivom «100 gradova svijeta». 


Na natjecanju je sudjelovalo 20 sudionika među koji- 
ma su bili i učenici OŠ Side Košutić Radoboj Filip Mikša i 
Lorena Pažameta te folklorna skupina razredne nastave. 

Filip je otpjevao pjesmu “Zvijezda"i osvojio prvo mje- 
sto u kategoriji solo pjevača. Lorena je pjevala“Oko jedne 
hiže" i dobila pohvale kao mlada pjevačka nada, dok je 
folklorna skupina nastupila sa spletom dječjih plesova. ( 


D. Pospiš) 


SJEDALA IZ MAKSIMIRA U JAZVINE 


Zahvaljujući surad- 


i nji GNK Dinamo Zagreb i 
: Športsko kulturne udruge 
: građana «Josip Poljak» Ja- 
: zvine, iz Maksimira je u Ja- 
: zvine stiglo 500 sjedalica za 
: tribinu na sportskom terenu 
; uz Područnu školu Jazvine. 
: Dinamo je, naime, krenuo 
i u rekonstrukciju stadiona 
; u Maksimiru, pa se tako za- 
: mjenjuju i sjedalice na tri- 
: binama. Članovi Udruge iz 


Jazvina otišli su u Maksimir 
gdje su demontirali sjeda- 
la, dopremili ih u Jazvine i 
montirali na tribinu. Sport- 
ski tereni uz školu u Jazvi- 
nama postali su tako jedan 
od najuređenijih objekata 
takve vrste u našoj Županiji 
U što su se posljednjih dana 
mogli uvjeriti brojni sudio- 
nici raznovrsnih događanja 
na tom prostoru. (M. Topo- 
lovec) 


: Sjedalice su montirane na tribinu uz igralište u Jazvinama. 

Proslavljen Dan općine Jesenje i župe sv. Ivana Krstitelja. 


DANE OPĆINE JESENJE OBILJEŽILA SU BROJNA DOGAĐA 


U četvrtak, 23. lipnja, uoči Dana općine otvorena je izlož- 
ba slika s II. likovne kolonije u dvorani vatrogasnog doma. 
Izložbu je otvorio načelnik općine Ivan Maligec u prisutnosti 
vijećnika OV-a, slikara koji su sudjelovali na likovnoj koloniji 
te mještana. Zahvaljujući sudionicima kolonije na radovima 
koje su poklonili, načelnik je istaknuo da će slike njih tride- 
setak biti u stalnoj postavi izložbe u dvorani vatrogasnog 
doma do sljedeće kolonije. Zlatko Kuhar, predsjednik likov- 
nog društva Ernest Tomašević iz Krapine koji je bio suorgani- 
zator likovne kolonije, zahvalio se načelniku i vijećnicima što 
su prepoznali i ovaj dio kulturnog stvaralaštva te omogućili 
održavanje likovne kolonije. Slike su trajna vrijednost kao i 
knjige, a likovna umjetnost je dio kulture našeg naroda koju 
moramo njegovati. 


Otvaranje izložbe sa likovne kolonije. 


Ivanjski dani 


Paljenje Ivanjskog krijesa prerasta u tradiciju koja je u 
proteklim godinama otrgnuta od zaborava. Na brijegu u Ko- 
stanjku kod krijesa se okupilo više od stotinu mještana. Pater 
Josip Krčmar govorio je o značenju vatre, odnosno svjetlosti 
koju ona stvara, a zatim je uz molitvu i pjesmu procesija u 
kojoj je nošen kip Sv. Ivana Krsitelja krenula u župnu crkvu 
koja je njemu posvećena. Misa koja je zatim služena bila je 
početak trodnevne pripreme za proslavu blagdana Sv. Ivana 
Krstitelja, zaštitnika općine i župe Jesenje. Kroz trodnevnicu, 
u petak na sam blagdan rođenja Ivana Krstitelja te subotu i 
nedjelju, misu je predvodio i propovijedao don Marinko Ra- 
kić, povjerenik za mlade Šibenske biskupije, a koncelebrirali 
su mu dekan bednjanskog dekanata Stjepan Vorih i domaći 
župnik pater Josip Krčmar. 


Ivanjski kresovi. 


Svečana sjednica Općinskog vijeća počela je izvedbom 
himne i kraćim programom u izvođenju učenika osnovne 
škole. Predsjednik Vijeća Ivan Galović zatim je pozdravio 


sve prisutne, zahvalio im se na odazivu i zaželio ugodan 
boravak u Jesenju. Sjednici su nazočili: Župan KZŽ-a Siniša 
Hajdaš Dončić, njegovi zamjenici; Sonja Borovčak i Anđelko 
Ferek Jambrek, zamjenik župana Varaždinske županije Milan 
Pavleković, gradonačelnici gradova Našica Krešimir Žagar, 
Lepoglave Marijan Škvarić, načelnik općine Đurmanec Bran- 
ko Horvat i općine Petrovsko Ivan Šanjug, predstavnici udru- 
ge Kaj iz Našica te ostali gosti iz društvenog i gospodarskog 
života. | ove godine na sjednici su dodijeljene Plakete zasluž- 
nim pojedincima i udrugama pa je tako posthumno plaketa 
dodijeljena vlč. Ivici Košutiću za rad i zalaganje na _promi- 
canju moralnih i duhovnih vrijednosti, napretka i kvalitete 
života u našem mjestu. Plaketu je primio pater Josip Krčmar 
župnik župe Jesenje. Glazbeni sastav Podvinčani primio je 
plaketu za 15-godišnji rad, njegovanje glazbene i jezične tra- 
dicije jesejanskog kraja te promociju Općine Jesenje u zemlji 
i svijetu. Za doprinos razvoju gopodarstva na području opći- 
ne plaketu je dobilo poduzeće “Alum promet"d. 0.0. vlasnika 
Dragutina Kranjčeca. Antun Podoreški primio je plaketu za 
doprinos afirmaciji rada udruga i promicanju demokratskih 
vrijednosti našeg društva. Plaketa za uspješnu suradnju i 
doprinos ugledu i promociji Općine Jesenje, predstavljanje i 
promicanje zagorskih običaja i baštine dodijeljena je udruzi 
»Kaj“ iz Našica. 

Zahvaljujući u ime nagrađenih, August Janžek je rekao da 
su priznanja čast, ali ujedno i obaveza za postizanje još boljih 
uspjeha. 

Nakon dodjele priznanja okupljenima se prigodnim govo- 
rom obratio načelnik Ivan Maligec koji se osvrnuo na učinje- 
no u proteklom periodu; izgradnja kanalizacije, javne rasvje- 
te, uređenje staza na groblju, proširenje vodovodne mreže 
u naselju Gornje Jesenje, izgradnja nogostupa u naseljima 
Cerje i Donje Jesenje, asfaltiranje lokalnih cesta, završetak 
i otvorenje sportske dvorane. Nastavljeno je ulaganje u već 
uhodane programe predškolskog i školskog odgoja, srednje 
i visoko obrazovanje, promicanje kulture i športa, socijalne 
zaštite. Potiče se poljoprivredna proizvodnja, uz to izvrša- 
vaju se sve zakonske obveze uredno i kvalitetno te obve- 
ze na održavanju komunalne infrastrukture.. Zbog složenih 
ekonomskih prilika i gospodarskih kretanja te općeg stanja u 
državi, izvorni prihodi, kao i prihodi od poreza na dohodak 
smanjeni su za 20% u odnosu na isto razdoblje u protekloj 
godini, što zasigurno ima velikog utjecaja na uspješnost rada 
svake jedinice lokalne samouprave. 


Načelnik Ivan Maligec 
i publika u dvorani. 


